สะเทือนใจ รวบหนุ่มสติไม่ดี ทุบลูกหมาเดือนเศษตาย 3 ตัว คาวัดที่กระบี่
สลด ตำรวจรวบ หนุ่ม 25 สติไม่ดี ใช้ไม้ทุบตีลูกสุนัขวัยเดือนเศษ ตาย 3 ตัว สอบสวนให้การวกวน โดนแจ้งข้อหา ทารุณกรรมสัตว์เมื่อเวลา 23.00 น. วันที่ 12 เม.ย.63 ตำรวจสายตรวจ สภ.เมืองกระบี่ รับแจ้งจากพระวัดควนสบาย ถ.ศรีพังงา ต.กระบี่ใหญ่ อ.เมือง จ.กระบี่ ว่า มีชายวัยรุ่นสติไม่สมประกอบ ไล่ตีลูกสุนัขภายในวัดตาย หลังรับแจ้งตำรวจจึงเดินทางไปตรวจสอบภายในวัดดังกล่าว พบซากลูกสุนัขอายุ 1 เดือนเศษ 3 ตัว นอนตายอยู่ สอบถาม พระธันวา ยิ้มสวัสดิ์ พระลูกวัด ทราบว่า คนก่อเหตุเป็นชายวัยรุ่น เข้ามาพักอาศัยอยู่ภายในวัดจากนั้นตำรวจจึงค้นบริเวณวัด จนไปพบตัวชายดังกล่าวนอนพักอยู่ภายในศาลาวัด จึงคุมตัวมาสอบสวน เบื้องต้นผู้ต้องหายังให้การวกไปวนมา อ้างว่า มีคนจะทำร้าย พระในวัดให้ข้อมูลว่า ลูกสุนัขที่ตายเป็นลูกสุนัขที่มีคนนำมาปล่อยทิ้งไว้ที่หน้าวัด เมื่อเดือนเศษที่ผ่านมา โดยในคอกเดียวกันมี 6 ตัว ก่อนนี้หายไป 2 ตัว มาวันนี้ถูกทุบตายอีก 3 ตัว ส่วนชายคนดังกล่าว อายุประมาณ 25 ปี เป็นคนสติไม่ค่อยสมประกอบ เข้ามาขอพักอาศัยอยู่ภายในวัดนานหลายเดือนแล้ว สร้างปัญหาเดือดร้อนให้พระในวัดตลอด เบื้องต้นตำรวจคุมตัวไปส่งพนักงานสอบสวน ดำเนินคดีในข้อหาทารุณกรรมสัตว์โดย พระธันวา เล่าว่า ช่วงก่อนเกิดเหตุ ตนกำลังนั่งอ่านหนังสืออยู่ที่หน้ากุฏิ จากนั้นได้ยินเสียงลูกสุนัขในวัดร้อง จึงเดินออกมาดูก็พบชายคนดังกล่าว กำลังใช้ไม้ทุบตีลูกสุนัขอยู่ ตนก็ร้องห้ามแต่ชายดังกล่าวก็ทำท่าจะวิ่งเข้ามาทุบตนด้วย ตนจึงต้องถอยออกมา ก่อนจะแจ้งให้เจ้าอาวาสทราบ และแจ้งตำรวจมาจับกุมตัว
สลด ตำรวจรวบ หนุ่ม 25 สติไม่ดี ใช้ไม้ทุบตีลูกสุนัขวัยเดือนเศษ ตาย 3 ตัว สอบสวนให้การวกวน โดนแจ้งข้อหา ทารุณกรรมสัตว์ 
จับหนุ่มสติไม่ดี,หนุ่มฆ่าหมา,หนุ่มทุบลูกหมา,ฆ่าสัตว์,ทารุณกรรมสัตว์,ข่าวทั่วไป